CELEX: 62021CN0833
Language: lt
Date: 2021-12-31 00:00:00
Title: Byla C-833/21: 2021 m. gruodžio 31 d. Audiencia Nacional (Ispanija) pateiktas prašymas priimti prejudicinį sprendimą byloje Endesa Generación S.A.U / Tribunal Económico Administrativo Central

2022 3 28   
            
            
               LT
            
            
               Europos Sąjungos oficialusis leidinys
            
            
               C 138/17
            
         
      2021 m. gruodžio 31 d.Audiencia Nacional (Ispanija) pateiktas prašymas priimti prejudicinį sprendimą byloje Endesa Generación S.A.U / Tribunal Económico Administrativo Central
      
      (Byla C-833/21)
      (2022/C 138/19)
      Proceso kalba: ispanų
      
         Prašymą priimti prejudicinį sprendimą pateikęs teismas
      
      
         Audiencia Nacional
      
      
         Šalys pagrindinėje byloje
      
      
         Apeliantė: Endesa Generación S.A.U
      
      
         Kita apeliacinio proceso šalis: Tribunal Económico Administrativo Central
      
      
         Prejudiciniai klausimai
      
      
                  1.
               
               
                  Ar Ispanijos nacionalinės teisės normos, kuriose nustatytas anglies dioksido mokestis, taikomas elektros energijai gaminti naudojamoms anglims, atitinka Direktyvos 2003/96/EB (1) 14 straipsnio 1 dalies a punktą, kai, nors teigiama, kad tuo mokesčiu siekiama apsaugoti aplinką, iš mokesčio struktūros tokio tikslo nematyti, o mokesčio pajamos skiriamos elektros energijos sistemos išlaidoms finansuoti?
               
            
                  2.
               
               
                  Ar aplinkosaugos tikslus galima laikyti numatytais mokesčio struktūroje dėl to, kad mokesčio tarifai nustatomi atsižvelgiant į elektros energijai gaminti naudojamų anglių šilumingumą?
               
            
                  3.
               
               
                  Ar aplinkosaugos tikslas pasiekiamas vien dėl to, kad apmokestinami tam tikri neatsinaujinantys energetikos produktai, o ne naudojami produktai, laikomi mažiau kenksmingais aplinkai?
               
            
         (1)  2003 m. spalio 27 d. Tarybos direktyva 2003/96/EB pakeičianti Bendrijos energetikos produktų ir elektros energijos mokesčių struktūrą (OL L 283, 2003, p. 51; 2004 m. specialusis leidimas lietuvių k., 9 sk., 1 t., p. 405).